
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


23 Ιουνίου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 2162 


ΑΠΟΦΑΣΕΙΣ 

Αριθ. Α2β/Γ.Π.οικ. 484 27 

Καθορισμός κριτηρίων, μοριοδότησης και προ¬ 
σόντων κατά κλάδο και ειδικότητα που αφορούν 
στη διαδικασία πρόσληψης του προσωπικού των 
Τοπικών Ομάδων Υγείας, όπως ορίζεται στο τρί¬ 
το εδάφιο της παραγράφου 4 του άρθρου 106 
του ν. 4461/2017. 

Ο ΥΠΟΥΡΓΟΣ ΥΓΕΙΑΣ 

Έχοντας υπόψη: 

1. Τις διατάξεις: 

α)Του άρθρου 106 του ν. 4461/2017 «Μεταρρύθμι¬ 
ση της Διοικητικής Οργάνωσης των υπηρεσιών ψυχικής 
υγείας, Κέντρα Εμπειρογνωμοσύνης σπάνιων και πολύ¬ 
πλοκων νοσημάτων, τροποποίηση συνταξιοδοτικών ρυθ¬ 
μίσεων του ν. 4387/2016 και άλλες διατάξεις» (ΦΕΚ 38 Α'). 

β)Του ν. 3868/2010 «Αναβάθμιση του Εθνικού Συστή¬ 
ματος Υγείας και λοιπές διατάξεις αρμοδιότητας του 
Υπουργείου Υγείας και Κοινωνικής Αλληλεγγύης» (ΦΕΚ 
129 Α'), όπως τροποποιήθηκε, συμπληρώθηκε και ισχύει. 

γ) Του άρθρου 3 του ν. 3329/2005 (ΦΕΚΑ' 81) «Εθνικό 
Σύστημα Υγείας και Κοινωνικής Αλληλεγγύης και λοιπές 
διατάξεις». 

δ) Του άρθρου 12 του ν. 4325/2015 (ΦΕΚ 47 Α') «Εκ¬ 
δημοκρατισμός της Διοίκησης -Καταπολέμηση Γραφειο¬ 
κρατίας και Ηλεκτρονική Διακυβέρνηση. Αποκατάσταση 
αδικιών και άλλες διατάξεις», όπωςτροποποιήθηκε, συ¬ 
μπληρώθηκε και ισχύει. 

στ) Του άρθρου 1 του ν. 4250/2014 (ΦΕΚ 74 Α' -Διορθ. 
σφαλμ. στο ΦΕΚ 111 Α') «Διοικητικές Απλουστεύσεις - 
Καταργήσεις, Συγχωνεύσεις Νομικών Προσώπων και 
Υπηρεσιών του Δημοσίου Τομέα - Τροποποίηση Δια¬ 
τάξεων του π.δ. 318/1992 (ΦΕΚ 161 Α') και λοιπές ρυθ¬ 
μίσεις» όπωςτροποποιήθηκε, συμπληρώθηκε και ισχύει. 

ζ) Του π.δ/τος 106/2014 «Οργανισμός του Υπουργείου 
Υγείας» (ΦΕΚ 173 Α'), όπως τροποποιήθηκε και ισχύει. 

η) Του π.δ/τος 73/2015 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών, και 
Υφυπουργών» (ΦΕΚ 116 Α'). 

θ) Του π.δ/τος 410/1988 «Κωδικοποίηση σε ενιαίο κεί¬ 
μενο των διατάξεων της κείμενης νομοθεσίας, που αφο¬ 
ρούν το προσωπικό με σχέση εργασίας ιδιωτικού δικαίου 


του Δημοσίου, των ΟργανισμώνΤοπικής Αυτοδιοίκησης 
και των λοιπών Νομικών Προσώπων Δημοσίου Δικαίου 
(ΦΕΚ 191 Α'), όπως τροποποιήθηκε με το ν. 3801/2009 
«Ρυθμίσεις θεμάτων προσωπικού με σύμβαση εργασίας 
ιδιωτικού δικαίου αορίστου χρόνου και άλλες διατάξεις 
οργάνωσης και λειτουργίας της Δημόσιας Διοίκησης» 
(ΦΕΚ 163 Α'), όπως ισχύει. 

2. Τις αποφάσεις: 

α) Την υπ' αριθμ. Υ25/6-10-2015 απόφαση του Πρω- 
θυπουργού «Ανάθεση αρμοδιοτήτων στον Αναπληρωτή 
Υπουργό Υγείας Παύλο Πολάκη» (ΦΕΚ 2144 Β'). 

β) Την υπ' αριθμ. Α1α/Γ.Π.8146/16-02-2016 υπουργι¬ 
κή απόφαση (ΦΕΚ 81/ΥΟΔΔ/17-02-2016) με περιεχόμε¬ 
νο τον διορισμό Αναπληρωτή Γενικού Γραμματέα στο 
Υπουργείο Υγείας. 

γ) Την υπ'αριθμ. Γ3α/Γ.Π. οικ. 43718/8-6-2017 κοινή 
υπουργική απόφαση «Καθορισμός αποδοχών προσω¬ 
πικού Τοπικών Ομάδων Υγείας (Τ.ΟΜ.Υ.) κατ'εφαρμογή 
τηςπαρ.5(α) του άρθρου 106τουν. 4461/2017 (ΦΕΚ 38 
Α')» (ΦΕΚ 2120/Β' 2017, ΑΔΑ:7ΗΟΘ465ΦΥΟ-1 ΧΡ). 

3. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, σύμφωνα με την υπ’ αριθμ. Β1 α, Β2α/ 
οικ. 48264/22-6-2017 βεβαίωση της Γ.Δ.Ο.Υ., αποφασί¬ 
ζουμε: 

Τον καθορισμό των κριτηρίων κατάταξης, του τρό¬ 
που μοριοδότησης, τα απαιτούμενα τυπικά προσόντα 
και τυχόν πρόσθετα προσόντα κατά κατηγορία, κλάδο 
και ειδικότητα, καθώς και κάθε άλλο θέμα σχετιζόμενο 
με τη διαδικασία της πρόσληψης του προσωπικού των 
Τοπικών Ομάδων Υγείας, όπως ορίζεται στο τρίτο εδά¬ 
φιο της περ. β'της παραγράφου 4 του άρθρου 106 του 
ν. 4461/2017, ως ακολούθως: 

Άρθρο πρώτο: ΓΕΝΙΚΕΣ ΑΡΧΕΣ 

Για την υποστήριξη του έργου που παρέχουν οι δημό¬ 
σιες δομές παροχής υπηρεσιών Πρωτοβάθμιας Φροντί¬ 
δας Υγείας του Π.Ε.Δ.Υ. και οι αποκεντρωμένες μονάδες 
τους συγκροτούνται, με απόφαση του Διοικητή της οι¬ 
κείας Υγειονομικής Περιφέρειας,Τοπικές Ομάδες Υγείας 
(Τ.ΟΜ.Υ.), αποτελούμενες από Ιατρικό, Νοσηλευτικό, λοι¬ 
πό μη Ιατρικό και Διοικητικό Προσωπικό, όπως ειδικότε¬ 
ρα προσδιορίζεται στην παράγραφο 3 του άρθρου 106 
του ν. 4461/2017 και στο Μέρος Δεύτερο της παρούσας. 

Συγκεκριμένα κάθεΤ.ΟΜ.Υ. αποτελείται κατ'ελάχιστον 
από έναν (1) Ιατρό Γενικής Ιατρικής ή Παθολογίας ή Παι¬ 
διατρικής, έναν (1) ΠΕ Νοσηλευτικής ή ΤΕ Νοσηλευτικής 
ή ΔΕ Βοηθών Νοσηλευτών ή ΤΕ Επισκεπτών/τριών Υγείας 
και έναν (1) ΠΕΔιοικητικού-Οικονομικού ή ΤΕ Διοίκησης 
Μονάδων Υγείας ή ΔΕ Διοικητικών Γραμματέων. 

Κατ'ανώτατο κάθεΤ.ΟΜ.Υ αποτελείται από: 
•Τέσσερις (4) ΠΕ Ιατρών ειδικότητας Γενικής Ιατρικής, 
και εν ελλείψει αυτών, ΠΕ Ιατρών ειδικότητας Παθολο¬ 
γίας. 

• Έναν (1) ΠΕ Ιατρών ειδικότητας Παιδιατρικής. 

• Δύο (2) ΠΕ Νοσηλευτικής, εν ελλείψει αυτών,ΤΕ Νοση¬ 
λευτικής και εν ελλείψει αυτών ΔΕ Βοηθών Νοσηλευτών. 

• Δύο (2) ΤΕ Επισκεπτών/τριών Υγείας. 

• Έναν (1) ΠΕ Κοινωνικής Εργασίας (Κοινωνικών Λει¬ 
τουργών) και εν ελλείψει αυτών ΤΕ Κοινωνικής Εργασίας 
(Κοινωνικών Λειτουργών). 

• Δύο (2) ΠΕ Διοικητικού/Οικονομικού, εν ελλείψει αυ¬ 
τών ΤΕ Διοίκηση Μονάδων Υγείας και Πρόνοιας και εν 
ελλείψει αυτών ΔΕ Διοικητικών Γραμματέων. 

Το προσωπικό που στελεχώνει τιςΤ.ΟΜ.Υ. προσλαμβά¬ 
νεται με συμβάσεις εργασίας ιδιωτικού δικαίου ορισμέ¬ 
νου χρόνου πλήρους και αποκλειστικής απασχόλησης 
διετούς διάρκειας η οποία δύναται να ανανεώνεται μέχρι 
τη λήξη του προγράμματος, σύμφωνα με τους πίνακες οι 
οποίοι συντάσσονται ανά κατηγορία, κλάδο, ειδικότητα 
και γεωγραφική κατανομή, μετά από σχετική προκήρυ- 
ξη-πρόσκληση εκδήλωσης ενδιαφέροντος, η οποία εκ- 
δίδεται από το Υπουργείο Υγείας και εγκρίνεται από το 
Ανώτατο Συμβούλιο Επιλογής Προσωπικού (Α.Σ.Ε.Π.), 
σύμφωνα με τα προβλεπόμενα στα επόμενα άρθρα της 
παρούσας. 

Άρθρο δεύτερο: ΠΙΝΑΚΕΣ ΚΑΤΑΤΑΞΗΣ 
Για την κατάταξη των υποψηφίων καταρτίζονται ανά 
Περιφερειακή Ενότητα (τηρουμένων των κατά περίπτω¬ 
ση γεωγραφικών περιορισμών και νησιωτικών αναλο¬ 
γιών) πίνακες κατάταξης, σύμφωνα με τη διάρθρωση 
της παραγράφου 3 του άρθρου 106 του ν. 4461/2017, 
ως εξής: 

α) Ιατροί με ειδικότητα Γενικής Ιατρικής, Παθολογίας 
και Παιδιατρικής, 
β) ΠΕ Νοσηλευτικής, 
γ) ΠΕ Κοινωνικών Λειτουργών, 
δ) ΠΕ Διοικητικού/Οικονομικού. 
ε)ΤΕ Νοσηλευτικής, 
στ) ΤΕ Κοινωνικών Λειτουργών, 
ζ) ΤΕ Επισκεπτών/τριών Υγείας, 
η) ΤΕ Διοίκησης Μονάδων Υγείας και Πρόνοιας, 
θ) ΔΕ Βοηθών Νοσηλευτών/-τριών. 
ι) ΔΕ Διοικητικών Γραμματέων. 

Άρθρο τρίτο: ΠΡΟΣΟΝΤΑ ΠΡΟΣΛΗΨΗΣ 
Σύμφωνα με την ανωτέρω κατάταξη, καταρτίζονται 
πίνακες κατά κατηγορία, κλάδο και ειδικότητα στους 
οποίους εντάσσονται οι υποψήφιοι όλων των προβλεπο- 
μένων από τις ισχύουσες διατάξεις κατηγοριών, κλάδων 
και ειδικοτήτων, με κριτήρια σύμφωνα με τα παρακάτω 
προσόντα: 


Α. ΠΕ Ιατρών ειδικότητας Γενικής Ιατρικής, Παθολογίας 
και Παιδιατρικής 
(πίνακες 1, 2 και 3) 

Α.1. Υποχρεωτικά Προσόντα: 

α) Πτυχίο ή δίπλωμα Ιατρικής της ημεδαπής ή άλλος 
ισότιμος τίτλος της αλλοδαπής, 
β) Άδεια άσκησης ιατρικού επαγγέλματος, 
γ) Τίτλος ιατρικής ειδικότητας, 
δ) Βεβαίωση εκπλήρωσης υποχρεωτικής υπηρεσίας 
υπαίθρου ή νόμιμης απαλλαγής, 
ε) Βεβαίωση εγγραφής μέλους Ιατρικού συλλόγου. 
Α.2. Πρόσθετα, μη υποχρεωτικά, βαθμολογούμενα 
Προσόντα: 

α) Διδακτορικό δίπλωμα σπουδών, 
β) Διδακτορικό δίπλωμα στην Πρωτοβάθμια Φροντί¬ 
δα Υγείας ή στη Διοίκηση Μονάδων Υγείας/Υπηρεσιών 
Υγείας. 

γ) Μεταπτυχιακός τίτλος σπουδών, 
δ) Μεταπτυχιακός τίτλος σπουδών στην Πρωτοβάθ¬ 
μια Φροντίδα Υγείας ή στη Διοίκηση Μονάδων Υγείας/ 
Υπηρεσιών Υγείας. 

ε) Δεύτερο πτυχίο σχετικό με επαγγέλματα υγείας, 
στ) Τίτλος πτυχίου σχετικός με τη Διοίκηση Μονάδων 
Υγείας/Υπηρεσιών Υγείας. 

ζ) Εμπειρία στο αντικείμενο της προς κάλυψη θέσης, 
η) Γνώση Χειρισμού Η/Υ. 

θ) Γνώση ξένων γλωσσών (αγγλικής ή άλλης ξένης 
γλώσσας πέραν της ελληνικής). 

Β. ΠΕ Νοσηλευτικής 
(πίνακας 4) 

Β.1. Υποχρεωτικά Προσόντα: 
α) Πτυχίο ή δίπλωμα Νοσηλευτικής, 
β) Άδεια άσκησης επαγγέλματος Νοσηλευτή- Νοση- 
λεύτριας ή βεβαίωση ότι πληροί όλες τις νόμιμες προϋ¬ 
ποθέσεις για την άσκηση του επαγγέλματος Νοσηλευτή- 
Νοσηλεύτριας. 

γ) Ταυτότητα μέλους της Ένωσης Νοσηλευτών/τριών 
Ελλάδος (Ε.Ν.Ε.), η οποία να είναι σε ισχύ ή βεβαίωση 
ανανέωσης εγγραφής στην Ένωση Νοσηλευτών Ελλάδος 
(Ε.Ν.Ε.) του τρέχοντος έτους ή βεβαίωση εγγραφής 
στην Ένωση Νοσηλευτών Ελλάδας (Ε.Ν.Ε.), για όσους 
εγγράφονται για πρώτη φορά, η οποία είναι σε ισχύ μέ¬ 
χρι το τέλος Φεβρουάριου του επόμενου έτους από την 
έκδοσή της, σύμφωνα με τα οριζόμενα στο άρθρο 4, 
παρ.5 του ν. 3252/2004. 

Β.2. Πρόσθετα, μη υποχρεωτικά, βαθμολογούμενα 
Προσόντα: 

α) Διδακτορικό δίπλωμα σπουδών, 
β) Διδακτορικό δίπλωμα στην Πρωτοβάθμια Φροντί¬ 
δα Υγείας ή στη Διοίκηση Μονάδων Υγείας/Υπηρεσιών 
Υγείας. 

γ) Μεταπτυχιακός τίτλος σπουδών, 
δ) Μεταπτυχιακός τίτλος σπουδών στην Πρωτοβάθ¬ 
μια Φροντίδα Υγείας ή στη Διοίκηση Μονάδων Υγείας/ 
Υπηρεσιών Υγείας. 

ε) Δεύτερο πτυχίο σχετικό με επαγγέλματα υγείας, 
στ) Τίτλος πτυχίου σχετικός με τη Διοίκηση Μονάδων 
Υγείας /Υπηρεσιών Υγείας. 

ζ) Εμπειρία στο αντικείμενο της προς κάλυψη θέσης, 
η) Γνώση Χειρισμού Η/Υ. 

θ) Γνώση ξένων γλωσσών (αγγλικής ή άλλης ξένης 
γλώσσας πέραν της ελληνικής). 

Γ. ΠΕ Κοινωνικής Εργασίας/Κοινωνικών Λειτουργών 
(πίνακας 5) 

Γ.1. Υποχρεωτικά Προσόντα: 

α) Πτυχίο ή δίπλωμα Κοινωνικής Εργασίας ή Κοινωνι¬ 
κής Διοίκησης. 

β) Άδεια Άσκησης Επαγγέλματος Κοινωνικού Λειτουρ¬ 
γού ή Κοινωνικής Εργασίας ή βεβαίωση ότι πληροί όλες 
τις νόμιμες προϋποθέσεις για την άσκηση του επαγγέλ¬ 
ματος Κοινωνικού Λειτουργού. 

Γ2. Πρόσθετα, μη υποχρεωτικά, βαθμολογούμενα 
Προσόντα: 

α) Διδακτορικό δίπλωμα σπουδών, 
β) Διδακτορικό δίπλωμα στην Πρωτοβάθμια Φροντί¬ 
δα Υγείας ή στη Διοίκηση Μονάδων Υγείας/Υπηρεσιών 
Υγείας. 

γ) Μεταπτυχιακός τίτλος σπουδών, 
δ) Μεταπτυχιακός τίτλος σπουδών στην Πρωτοβάθ¬ 
μια Φροντίδα Υγείας ή στη Διοίκηση Μονάδων Υγείας/ 
Υπηρεσιών Υγείας. 

ε) Δεύτερο πτυχίο σχετικό με επαγγέλματα υγείας, 
στ) Τίτλος πτυχίου σχετικός με τη Διοίκηση Μονάδων 
Υγείας/Υπηρεσιών Υγείας. 

ζ) Εμπειρία στο αντικείμενο της προς κάλυψη θέσης, 
η) Γνώση Χειρισμού Η/Υ. 

θ) Γνώση ξένων γλωσσών (αγγλικής ή άλλης ξένης 
γλώσσας πέραν της ελληνικής). 

Δ. ΠΕ Διοικητικού - Οικονομικού 
(πίνακας 6) 

Δ.1. Υποχρεωτικά Προσόντα: 

α) Οποιοδήποτε πτυχίο ή δίπλωμα ΑΕΙ ή δίπλωμα Ελ¬ 
ληνικού Ανοικτού Πανεπιστημίου (Ε.Α.Π) ΑΕΙ ή Προγραμ¬ 
μάτων Σπουδών Επιλογής (Π.Σ.Ε) ΑΕΙ της ημεδαπής ή 
άλλος ισότιμος τίτλος της αλλοδαπής, 
β) Γνώση Χειρισμού Η/Υ. 

γ) Γνώση μίας τουλάχιστον ξένης γλώσσας (αγγλικά ή 
άλλης ξένης γλώσσας πέραν της ελληνικής). 

Δ.2. Πρόσθετα, μη υποχρεωτικά, βαθμολογούμενα 
Προσόντα: 

α) Διδακτορικό δίπλωμα σπουδών, 
β) Διδακτορικό δίπλωμα στην Πρωτοβάθμια Φροντίδα 
Υγείας ή στη Διοίκηση Μονάδων Υγείας/Υπηρεσιών Υγείας, 
γ) Μεταπτυχιακός τίτλος σπουδών, 
δ) Μεταπτυχιακός τίτλος σπουδών στην Πρωτοβάθ¬ 
μια Φροντίδα Υγείας ή στη Διοίκηση Μονάδων Υγείας/ 
Υπηρεσιών Υγείας. 

ε) Δεύτερο πτυχίο σχετικό με επαγγέλματα υγείας, 
στ) Τίτλος πτυχίου σχετικός με τη Διοίκηση και Οικο¬ 
νομικά. 

ζ) Εμπειρία στο αντικείμενο της προς κάλυψη θέσης, 
η) Εργασιακή εμπειρία σε φορείς παροχής υπηρεσιών 
υγείας. 

Ε.ΤΕ Νοσηλευτικής 
(πίνακας 7) 

Ε.1. Υποχρεωτικά Προσόντα: 

α) Πτυχίο ή δίπλωμα τμήματος Νοσηλευτικής (Α.Τ.Ε.Ι. ή 
το ομώνυμο πτυχίο ή δίπλωμα Π.Σ.Ε. (Τ.Ε.Ι.) ή αντίστοιχο 


κατά ειδικότητα πτυχίο ή δίπλωμα Α.Τ.Ε.Ι. ή Π.Σ.Ε. (Τ.Ε.Ι.) 
της ημεδαπής ή ισότιμος και αντίστοιχος τίτλος της ημε¬ 
δαπής ή αλλοδαπής ή το ομώνυμο ή αντίστοιχο κατά 
ειδικότητα πτυχίο Κ.Α.Τ.Ε.Ε. ή ισότιμος και αντίστοιχος 
τίτλος της ημεδαπής ή αλλοδαπής). 

β) Άδεια άσκησης επαγγέλματος Νοσηλευτή- Νοση- 
λεύτριας ή βεβαίωση ότι πληροί όλες τις νόμιμες προϋ¬ 
ποθέσεις για την άσκηση του επαγγέλματος Νοσηλευτή- 
Νοσηλεύτριας. 

γ) Ταυτότητα μέλους της Ένωσης Νοσηλευτών/τριών 
Ελλάδος (ΕΝ Ε), η οποία να είναι σε ισχύ ή βεβαίωση ανανέ¬ 
ωσης εγγραφής στην Ένωση Νοσηλευτών Ελλάδος (ΕΝΕ) 
του τρέχοντος έτους ή Βεβαίωση εγγραφής στην Ένωση 
Νοσηλευτών Ελλάδας (ΕΝΕ), για όσους εγγράφονται για 
πρώτη φορά, η οποία είναι σε ισχύ μέχρι το τέλος Φεβρου¬ 
άριου του επόμενου έτους από την έκδοσή της, σύμφωνα 
με τα οριζόμενα στο άρθρο 4, παρ.5 του ν. 3252/2004. 

Ε.2 Πρόσθετα, μη υποχρεωτικά, βαθμολογούμενα 
Προσόντα: 

α) Διδακτορικό δίπλωμα σπουδών, 
β) Διδακτορικό δίπλωμα στην Πρωτοβάθμια Φροντίδα 
Υγείας ή στη Διοίκηση 
Μονάδων Υγείας/Υπηρεσιών Υγείας, 
γ) Μεταπτυχιακός τίτλος σπουδών, 
δ) Μεταπτυχιακός τίτλος σπουδών στην Πρωτοβάθ¬ 
μια Φροντίδα Υγείας ή στη Διοίκηση Μονάδων Υγείας/ 
Υπηρεσιών Υγείας. 

ε) Δεύτερο πτυχίο σχετικό με επαγγέλματα υγείας, 
στ) Τίτλος πτυχίου σχετικός με τη Διοίκηση Μονάδων 
Υγείας /Υπηρεσιών Υγείας, 
ζ) Εμπειρία στο αντικείμενο της προς κάλυψη θέσης, 
η) Γνώση Χειρισμού Η/Υ. 

θ) Γνώση ξένων γλωσσών (αγγλικής ή άλλης ξένης 
γλώσσας πέραν της ελληνικής). 

ΣΤ.ΤΕ Κοινωνικών Λειτουργών 
(πίνακας 8) 

ΣΤ.1. Υποχρεωτικά Προσόντα: 
α) Πτυχίο ή δίπλωμα τμήματος Κοινωνικής Εργασίας 
(Α.Τ.Ε.Ι. ή το ομώνυμο πτυχίο ή δίπλωμα Π.Σ.Ε. (Α.Τ.Ε.Ι.) 
ή αντίστοιχο κατά ειδικότητα πτυχίο ή δίπλωμα Α.Τ.Ε.Ι. ή 
Π.Σ.Ε. (Α.Τ.Ε.Ι.) της ημεδαπής ή ισότιμος και αντίστοιχος 
τίτλοςτης ημεδαπής ή αλλοδαπής ή το ομώνυμο ή αντί¬ 
στοιχο κατά ειδικότητα πτυχίο Κ.Α.Τ.Ε.Ε. ή ισότιμος και 
αντίστοιχος τίτλος της ημεδαπής ή αλλοδαπής). 

β) Άδεια Άσκησης Επαγγέλματος Κοινωνικού Λειτουρ¬ 
γού ή Κοινωνικής Εργασίας ή Βεβαίωση ότι πληροί όλες 
τις νόμιμες προϋποθέσεις για την άσκηση του επαγγέλ¬ 
ματος Κοινωνικού Λειτουργού. 

ΣΤ.2. Πρόσθετα προσόντα: 
α) Διδακτορικό δίπλωμα σπουδών, 
β) Διδακτορικό δίπλωμα στην Πρωτοβάθμια Φροντίδα 
Υγείας ή στη Διοίκηση Μονάδων Υγείας/Υπηρεσιών Υγείας, 
γ) Μεταπτυχιακός τίτλος σπουδών, 
δ) Μεταπτυχιακός τίτλος σπουδών στην Πρωτοβάθ¬ 
μια Φροντίδα Υγείας ή στη Διοίκηση Μονάδων Υγείας/ 
Υπηρεσιών Υγείας. 

ε) Δεύτερο πτυχίο σχετικό με επαγγέλματα υγείας, 
στ) Τίτλος πτυχίου σχετικός με τη Διοίκηση Μονάδων 
Υγείας/Υπηρεσιών Υγείας. 

ζ) Εμπειρία στο αντικείμενο της προς κάλυψη θέσης, 
η) Γνώση Χειρισμού Η/Υ. 

θ) Γνώση ξένων γλωσσών (αγγλικά ή άλλης ξένης 
γλώσσας πέραν της ελληνικής). 

Ζ.ΤΕ Επισκεπτών/-τριών Υγείας 
(πίνακας 9) 

Ζ.1. Υποχρεωτικά Προσόντα: 

α) Πτυχίο ή δίπλωμα τμήματος Επισκεπτών και Επισκε- 
πτριών Υγείας ή Δημόσιας Υγείας και Κοινοτικής Υγείας 
με κατεύθυνση Κοινοτικής Υγείας (Α.Τ.Ε.Ι. ή το ομώνυμο 
πτυχίο ή δίπλωμα Π.Σ.Ε. (Α.Τ.Ε.Ι.) ή αντίστοιχο κατά ειδι¬ 
κότητα πτυχίο ή δίπλωμα Α.Τ.Ε.Ι. ή Π.Σ.Ε. (Α.Τ.Ε.Ι.) της ημε¬ 
δαπής ή ισότιμος και αντίστοιχος τίτλος της ημεδαπής ή 
αλλοδαπής ή το ομώνυμο ή αντίστοιχο κατά ειδικότητα 
πτυχίο Κ.Α.Τ.Ε.Ε. ή ισότιμος και αντίστοιχος τίτλος της 
ημεδαπής ή αλλοδαπής). 

β) Άδεια άσκησης επαγγέλματος Επισκεπτών- Επισκε- 
πτριών Υγείας ή βεβαίωση ότι πληροί όλες τις νόμιμες 
προϋποθέσεις για την άσκηση του επαγγέλματος του 
Επισκέπτη - Επισκέπτριας Υγείας. 

γ) Ταυτότητα μέλους του Πανελληνίου Συλλόγου 
Επισκεπτών Υγείας (Π.Σ.Ε.Υ.), η οποία να είναι σε ισχύ ή 
Βεβαίωση εγγραφής στον Π.Σ.Ε.Υ. για όσους εγγράφο- 
νται για πρώτη φορά, η οποία να είναι σε ισχύ μέχρι το 
τέλος Φεβρουάριου του επόμενου έτους από την έκδοσή 
της, σύμφωνα με τα οριζόμενα στο άρθρο 1 παρ. 5 της 
υπουργικής απόφασης Γ4α/Γ.Π.100714/12-12-2014 (ΦΕΚ 
3477/Β/23.12.2014). 

Ζ.2 Πρόσθετα, μη υποχρεωτικά, βαθμολογούμενα 
Προσόντα: 

α) Διδακτορικό δίπλωμα σπουδών, 
β) Διδακτορικό δίπλωμα στην Πρωτοβάθμια Φροντί¬ 
δα Υγείας ή στη Διοίκηση Μονάδων Υγείας/Υπηρεσιών 
Υγείας. 

γ) Μεταπτυχιακός τίτλος σπουδών, 
δ) Μεταπτυχιακός τίτλος σπουδών στην Πρωτοβάθ¬ 
μια Φροντίδα Υγείας ή στη Διοίκηση Μονάδων Υγείας/ 
Υπηρεσιών Υγείας. 

ε) Δεύτερο πτυχίο σχετικό με επαγγέλματα υγείας, 
στ) Τίτλος πτυχίου σχετικός με τη Διοίκηση Μονάδων 
Υγείας/Υπηρεσιών Υγείας. 

ζ) Εμπειρία στο αντικείμενο της προς κάλυψη θέσης, 
η) Γνώση Χειρισμού Η/Υ. 

θ) Γνώση ξένων γλωσσών (αγγλικής ή άλλης ξένης 
γλώσσας πέραν της ελληνικής). 

Η. ΤΕ Διοίκησης Μονάδων Υγείας και Πρόνοιας 
(πίνακας 10) 

Η.1. Υποχρεωτικά Προσόντα: 

α) Πτυχίο ή δίπλωμα τμήματος Διοίκησης Μονάδων 
Υγείας και Πρόνοιας. Α.Τ.Ε.Ι ή το ομώνυμο πτυχίο ή δί¬ 
πλωμα Προγραμμάτων Σπουδών Επιλογής (Π.Σ.Ε.) Α.Τ.Ε.Ι 
ή αντίστοιχο κατά ειδικότητα πτυχίο ή δίπλωμα Α.Τ.Ε.Ι 
ή Προγραμμάτων Σπουδών Επιλογής (Π.Σ.Ε.) Α.Τ.Ε.Ι της 
ημεδαπής ή ισότιμος τίτλος σχολών της ημεδαπής ή αλ¬ 
λοδαπής, αντίστοιχης ειδικότητας ή το ομώνυμο ή αντί¬ 
στοιχο κατά ειδικότητα πτυχίο ΚΑΤΕΕ ή ισότιμος τίτλος 
της ημεδαπής ή αλλοδαπής, αντίστοιχης ειδικότητας, 
β) Γνώση Χειρισμού Η/Υ. 

γ) Γνώση τουλάχιστον μίας ξένης γλώσσας (αγγλικά ή 
άλλης ξένης γλώσσας πέραν της ελληνικής). 


Η.2. Πρόσθετα, μη υποχρεωτικά, βαθμολογούμενα 
Προσόντα: 

α) Διδακτορικό δίπλωμα σπουδών, 
β) Διδακτορικό δίπλωμα στην Πρωτοβάθμια Φροντί¬ 
δα Υγείας ή στη Διοίκηση Μονάδων Υγείας/Υπηρεσιών 
Υγείας. 

γ) Μεταπτυχιακός τίτλος σπουδών, 
δ) Μεταπτυχιακός τίτλος σπουδών στην Πρωτοβάθ¬ 
μια Φροντίδα Υγείας ή στη Διοίκηση Μονάδων Υγείας/ 
Υπηρεσιών Υγείας. 

ε) Δεύτερο πτυχίο σχετικό με επαγγέλματα υγείας, 
στ) Τίτλος πτυχίου σχετικός με τη Διοίκηση Μονάδων 
Υγείας/Υπηρεσιών Υγείας. 

ζ) Εμπειρία στο αντικείμενο της προς κάλυψη θέσης. 
Θ. ΔΕ Βοηθών ΝοσηλευτώνΛτριών 
(πίνακας 11) 

Θ.1. Υποχρεωτικά Προσόντα: 

α) Πτυχίο ή δίπλωμα ή απολυτήριος τίτλος Μέσης Τε¬ 
χνικής Επαγγελματικής Νοσηλευτικής Σχολής (Μ.Τ.Ε.Ν.Σ) 
ή Δ.Ι.Ε.Κ ή ειδικοτήτων Βοηθών Νοσηλευτών ή Βοηθών 
Νοσοκόμων ή Νοσηλευτικής ή Νοσηλευτικής Τραυμα¬ 
τολογίας (ΒοηθόςΤραυματολογίας ορθοπεδικής) ή Νο¬ 
σηλευτικής Χειρουργείου ή Νοσηλευτικής Ογκολογικών 
Παθήσεων (Ειδικής Νοσηλευτικής) ή Νοσηλευτικής Μο¬ 
νάδων Εντατικής Θεραπείας ή Νοσηλευτικής Ατόμων με 
Ψυχικές Παθήσεις ή Βοηθός Νοσηλευτικής Μαιευτικής 
ή Βοηθός Νοσηλευτικής Γενικής Νοσηλείας ή Βοηθός 
Νοσηλευτικής Τραυματολογίας ή Βοηθός Νοσηλευτι¬ 
κής Χειρουργείου ή Βοηθός Νοσηλευτικής Ογκολογικών 
παθήσεων ή Βοηθός Νοσηλευτικής Μονάδων Εντατικής 
Θεραπείας ή Βοηθός Νοσηλευτικής Ατόμων με Ειδικές 
παθήσεις ή Βοηθών Γενικής Νοσηλείας ή Βοηθός Νο¬ 
σηλευτή δευτεροβάθμιας ή μεταδευτεροβάθμιας εκ¬ 
παίδευσης της ημεδαπής ή ισότιμος τίτλος σχολών της 
ημεδαπής ή αλλοδαπής, αντίστοιχης ειδικότητας. 

β) Άδεια άσκησης επαγγέλματος βοηθού νοσηλευτή 
-τριας ή βεβαίωση ότι πληροί όλες τις νόμιμες προϋπο¬ 
θέσεις για την άσκηση του επαγγέλματος του βοηθού 
νοσηλευτή - τριας. 

Θ.2. Πρόσθετα, μη υποχρεωτικά, βαθμολογούμενα 
Προσόντα: 

α) Γνώση Χειρισμού Η/Υ. 

β) Γνώση ξένης γλώσσας (αγγλικά ή άλλης ξένης γλώσ¬ 
σας πέραν της ελληνικής), 
γ) Δεύτερο πτυχίο σχετικό με επαγγέλματα υγείας, 
δ) Εμπειρία στο αντικείμενο της προς κάλυψη θέσης, 
ε) Γνώση ξένων γλωσσών (αγγλικής ή άλλης ξένης 
γλώσσας πέραν της ελληνικής). 

I. ΔΕ Διοικητικών Γραμματέων 
(πίνακας 12) 

1.1. Υποχρεωτικά Προσόντα: 

α) Δίπλωμα Επαγγελματικής Κατάρτισης (Ι.Ε.Κ) οποιοσ¬ 
δήποτε ειδικότητας του τομέα Χρηματοπιστωτικών και 
Διοικητικών Υπηρεσιών (πρώην Οικονομίας και Διοίκη¬ 
σης) ή Πτυχίο Β' κύκλου ΣπουδώνΤεχνικού Επαγγελματι¬ 
κού Εκπαιδευτηρίου (Τ.Ε.Ε), ανεξάρτητα από ειδικότητα, 
ή Πτυχίο Α' κύκλου Σπουδών Τεχνικού Επαγγελματικού 
Εκπαιδευτηρίου (Τ.Ε.Ε) οποιοσδήποτε ειδικότητας του 
τομέα Οικονομίας και Διοίκησης ή Απολυτήριος τίτλος: 
Ενιαίου Λυκείου ή Ενιαίου Πολυκλαδικού Λυκείου, ανε- 

ξάρτητα από κλάδο ή ειδικότητα ή Τεχνικού Επαγγελ¬ 
ματικού Λυκείου, ανεξάρτητα από ειδικότητα ή Λυκείου 
Γενικής Κατεύθυνσης ή άλλος ισότιμος και αντίστοιχος 
τίτλος σχολικής μονάδας της ημεδαπής ή αλλοδαπής. 

β) Γνώση Χειρισμού Η/Υ. 

γ) Γνώση τουλάχιστον μίας ξένης γλώσσας (αγγλικής ή 
άλλης ξένης γλώσσας πέραν της ελληνικής). 

1.2. Πρόσθετα, μη υποχρεωτικά, βαθμολογούμενα 
Προσόντα: 

α) Δεύτερο πτυχίο σχετικό με επαγγέλματα υγείας. 

β) Εμπειρία στο αντικείμενο της προς κάλυψη θέσης. 

Άρθρο τέταρτο: ΠΙΝΑΚΕΣ ΜΟΡΙΟΔΟΤΗΣΗΣ 


Η μοριοδότηση του προσωπικού των Τ.ΟΜ.Υ. στους 
αντίστοιχους πίνακες ανά κατηγορία, κλάδο και ειδικό¬ 
τητα, γίνεται σύμφωνα με τον ακόλουθο πίνακα: 


ΚΡΙΤΗΡΙΑ 

ΜΟΡΙΟΔΟΤΗΣΗ 

Α. Ακαδημαϊκά κριτήρια 

ΠΕ-ΤΕ 

ΔΕ 

Βαθμός Πτυχίου 1 

Βαθμός επί εκατόν δέκα (110) μο¬ 
νάδες 

Διδακτορικός τίτλος σπουδών οτο 
γνωστικό αντικείμενο 

Τετρακόσιες (400) μο¬ 
νάδες 

- 

Διδακτορικός τίτλος σπουδών σε 
άλλο γνωστικό αντικείμενο 

Διακόσιες (200) μονάδες 

- 

Μεταπτυχιακός τίτλος σπουδών 
ετήσιας τουλάχιστον φοίτησης 
στο γνωστικό αντικείμενο 

Διακόσιες (200) μονάδες 

- 

Μεταπτυχιακός τίτλος σπουδών 
ετήσιας τουλάχιστον φοίτησης σε 
άλλο γνωστικό αντικείμενο 

Εκατό (100) μονάδες 

- 

Δεύτερο πτυχίο σχετικό με επαγ¬ 
γέλματα υγείας 

Εκατόν πενήντα (150) 
μονάδες 

- 

Τίτλος πτυχίου σχετικός με τη Δι¬ 
οίκηση Μονάδων Υγείας ή με τη 
Διοίκηση και τα Οικονομικά 

Εκατό (100) μονάδες 

- 

Γνώση ξένης γλώσσας [με μέγιστο 
βαθμολογούμενο τις τρεις (3) ξένες 
γλώσσες] 5 

Αριοτη: Εβδομήντα (70) μονάδες 
Πολύ καλή: Πενήντα (50) μονάδες 
Καλή: Τριάντα (30) μονάδες 

Γνώση χειρισμού Η/Υ (όπου δεν 
αναφέρεται ως απαραίτητο προ¬ 
σόν) στα αντικείμενα: (α) επεξερ¬ 
γασίας κειμένων, (β) υπολογιστι¬ 
κών φύλλων και 
(γ) υπηρεσιών διαδικτύου 

Ογδόντα(80)μονάδες 

Για τους υποψήφιους κλάδου Δ.Ε. 
Δίπλωμα μεταδευτεροβάθμιας 
επαγγελματικής εκπαίδευσης του 
Ο.ΕΕ.Κ. δωδεκάμηνης (12) τουλά¬ 
χιστον φοίτησης, ή δεύτεροςτίτλος 
σπουδών σε αντικείμενο ουναφές 
με το γνωστικό αντικείμενο της 
θέσης της αυτής εκπαιδευτικής 
βαθμίδας με τον τίτλο σπουδών 
που απαιτείται από την προκήρυ¬ 
ξη/πρόσκληση/ανακοίνωση 6 

- 

Εκατόν 

πενήντα 

(150) 

μονάδες 


Β. Εμπειρία 

ΠΕ-ΤΕ 

ΔΕ 

Χρόνος από την ημερομηνία 
απόκτησης του τίτλου της ειδι¬ 
κότητας (για την κατηγορία ΠΕ 
Ιατρών) 

Τριακόσιες (300) μο¬ 
νάδες [Από ένα (1) έως 
δώδεκα (12) μήνες] 
Διακόσιες (200) μονάδες 
[Από δεκατρείς (13) έως 
δέκα οκτώ (18) μήνες] 
Εκατό (100) μονάδες 
[Από δέκα εννέα (19) 
μήνες και άνω, έως εί¬ 
κοσι τέσσερις (24)] 

- 

Εμπειρία στο αντικείμενο της προς 
κάλυψη θέσης [έως και εξήντα (60) 
μήνες] 4 

Επτά (7) μονάδες ανά μήνα έως και 
τετρακόσιες είκοσι (420) μονάδες 

Γ. Κοινωνικά Κριτήρια 

ΠΕ-ΤΕ 

ΔΕ 

Ανήλικα τέκνα του υποψηφίου 

Για κάθε ένα από τα τέκνα πενήντα 
(50) μονάδες έως και τριακόσιες 
(300) μονάδες 

Υποψήφιος-τέκνο πολύτεκνης 
οικογένειας 10 

Εβδομήντα (70) μονάδες 

Υποψήφιος-τέκνο τρίτεκνης οικο¬ 
γένειας 10 

Πενήντα (50) μονάδες 

Υποψήφιος γονέας μονογονεϊκής 
οικογένειας 

Εκατό (100) μονάδες 

Υποψήφιος με ποσοστό αναπηρίας 
67% και άνω 11 

Εκατό (100) μονάδες 

Υποψήφιος με ανήλικο τέκνο ή 
επιμέλεια ανηλίκου το οποίο έχει 
ποοοοτό αναπηρίας 67% και άνω 11 

Εκατό (100) μονάδες 


Για κάθε κατηγορία υπολογίζονται αντίστοιχα τα μό¬ 
ρια σύμφωνα με τα υποχρεωτικά και μη προσόντα κάθε 
κατηγορίας, κλάδου και ειδικότητας, όπως ορίζονται στο 
Μέρος Τρίτο. 

Άρθρο πέμπτο: 

ΣΕΙΡΑ ΚΑΤΑΤΑΞΗΣ - ΔΙΕΥΚΡΙΝΙΣΕΙΣ 
ΔΙΚΑΙΟΛΟΓΗΤΙΚΩΝ ΚΑΙ ΥΠΟΛΟΓΙΣΜΟΥ 
ΜΟΡΙΟΔΟΤΗΣΗΣ 

Κάθε υποψήφιος, εφόσον κατέχει τα υποχρεωτικά 
προσόντα πρόσληψης, κατατάσσεται ανά κατηγορία, 
κλάδο και ειδικότητα σε πίνακες κατάταξης κατά φθίνου- 
σα σειρά συνολικής βαθμολογίας, όπως αυτή προκύπτει 
από το άθροισμα της βαθμολόγησης των κριτηρίων του 
πίνακα του προηγούμενου Μέρους Τρίτου, λαμβανο- 
μένων υπόψη πέραν των υποχρεωτικών, και τα όποια 
άλλα, περιοριστικά αναφερόμενα, μη υποχρεωτικά, αλλά 
επικουρικά και σωρευτικά βαθμολογούμενα προσόντα 
στο Μέρος Δεύτερο, διαθέτει και επικαλείται: 

(1)0 βαθμός βασικού τίτλου σπουδών Πανεπιστη¬ 
μιακής, Τεχνολογικής [βάση πέντε (5) άριστα (10)] και 
Δευτεροβάθμιας Εκπαίδευσης [αναγόμενος στην δεκά- 
βαθμη (ΙΟβαθμη) κλίμακα] υπολογίζεται με δύο δεκα¬ 
δικά ψηφία. 

(2) Για τους υποψηφίους Πανεπιστημιακής ή Τεχνολο¬ 
γικής Εκπαίδευσης (Π.Ε. ή Τ.Ε.) ως δεύτερος τίτλος σπου¬ 
δών σε αντικείμενο συναφές με το γνωστικό αντικείμενο 
της θέσης, θεωρείται μόνο ο τίτλος Α.Ε.Ι. (ΠΕ) προκειμέ- 
νου για τις θέσεις Πανεπιστημιακής Εκπαίδευσης (Π.Ε.) 
και μόνο ο τίτλος Α.Τ.Ε.Ι. (ΤΕ) προκειμένου για τις θέσεις 
της κατηγορίας Τεχνολογικής Εκπαίδευσης (Τ.Ε.). 

(3) Αν ο υποψήφιος κατέχει δεύτερο μεταπτυχιακό 
ή διδακτορικό τίτλο σπουδών, μοριοδοτείται επιπλέον 
με ποσοστό τριάντα τοις εκατό (30%) των μορίων που 
προβλέπονται για τον αντίστοιχο πρώτο τίτλο. Βαθμο¬ 
λογούνται το μέγιστο δύο (2) μεταπτυχιακοί και δύο 
(2) διδακτορικοί τίτλοι σπουδών. Ισχύουν όλοι οι συν¬ 
δυασμοί μεταξύ συνόλου διδακτορικών και συνόλου 
μεταπτυχιακών τίτλων, κάθε φορά όμως υπολογίζεται 
ο συνδυασμός τίτλων που αποδίδει τις περισσότερες 
μονάδες ανά κατηγορία (μεταπτυχιακό/διδακτορικό). 

(4) Η εμπειρία μοριοδοτείται με επτά (7) μονάδες ανά 
μήνα και έως εξήντα (60) μήνες, και ως τέτοια θεωρείται 
η απασχόληση με σχέση εργασίας ή σύμβαση έργου στο 
δημόσιο ή τον ιδιωτικό τομέα ή άσκηση επαγγέλματος 
σε καθήκοντα ή έργα συναφή με το γνωστικό αντικεί¬ 
μενο του τίτλου σπουδών ή με το αντικείμενο της προς 
πλήρωση θέσης, μετά την απόκτηση του βασικού τίτλου 
σπουδών με τον οποίο ο υποψήφιος μετέχει στη διαγω- 
νιστική διαδικασία και ως προς τις περιπτώσεις για τις 
οποίες απαιτείται άδεια άσκησης επαγγέλματος, μετά 
τη λήψη της άδειας. Στον υπολογισμό των μονάδων στο 
κριτήριο της ειδικής εμπειρίας υπολογίζεται και ο χρόνος 
που διανύθηκε δυνάμει συμβάσεων μιας μέρας. 

(5) Για τον υποψήφιο που γνωρίζει περισσότερες ξένες 
γλώσσες η βαθμολογία είναι αθροιστική του επιπέδου 
της πρώτης ξένης γλώσσας και της γνώσης έως και δύο 
(2) επιπλέον. 

(6) Για τους υποψηφίους Δευτεροβάθμιας Εκπαίδευ¬ 
σης (Δ.Ε.), για τους οποίους απαιτούνται ως τυπικά προ¬ 
σόντα πρόσληψης διαζευκτικά περισσότεροι του ενός 
τίτλοι σπουδών Δ.Ε., συμπεριλαμβάνεται σε αυτούς το 
δίπλωμα μεταδευτεροβάθμιας επαγγελματικής εκπαί¬ 
δευσης του Ο.Ε.Ε.Κ. δωδεκάμηνης (12) τουλάχιστον 
φοίτησης, ή δεύτερος τίτλος σπουδών σε αντικείμενο 
συναφές με το γνωστικό αντικείμενο της θέσης της αυ¬ 
τής εκπαιδευτικής βαθμίδας με τον τίτλο σπουδών που 
απαιτείται από την προκήρυξη/πρόσκληση/ανακοίνω¬ 
ση. Ο υποψήφιος που κατέχει δύο ή περισσότερους από 
τους τίτλους αυτούς, προκειμένου για την κατάταξή του 
στον πίνακα, βαθμολογείται, με 150 μονάδες για το δεύ¬ 
τερο τίτλο σπουδών, είτε είναι συναφής, είτε όχι με το 
γνωστικό αντικείμενο. Επίσης, για τους υποψήφιουςτου 
κλάδου ΔΕ Βοηθών Νοσηλευτών/-τριών, που κατέχουν 
δύο ή περισσότερους τίτλους σπουδών, έκαστος των 
οποίων ορίζεται από την προκήρυξη ως τυπικό προσόν 
πρόσληψης, προκειμένου για την κατάταξή τους, λαμ- 
βάνεται υπόψη ο δηλωθείς από αυτούς βασικός τίτλος 
σπουδών, χωρίς να ερευνάται εάν η άδεια άσκησης επαγ¬ 
γέλματος ή η βεβαίωση αποκτήθηκε με βάση αυτόν τον 
τίτλο σπουδών. Ο δεύτερος εκ των αποδεκτών τίτλων 
σπουδών βαθμολογείται επίσης με 150 μονάδες. 


(7) Για τους υποψηφίους που ισχύει το κριτήριο της 
εντοπιότητας, ήτοι μόνιμοι κάτοικοι της Περιφερειακής 
Ενότητας, εντός της οποίας αιτούνται να προσληφθούν 
σεΤοπική Ομάδα Υγείας, το κριτήριο αυτό θα επιβεβαι¬ 
ώνεται από την ταχυδρομική διεύθυνση που διατηρεί η 
Ανεξάρτητη Αρχή Δημοσίων Εσόδων στην ηλεκτρονική 
σελίδα Γιΐΐρ://νννννν.95ί5.9ΐ' του κόμβου ΤΑΧΙ5 πθϊ, για το 
κάθε φυσικό πρόσωπο. Οι ως ανωτέρω αναφερόμενοι 
μόνιμοι κάτοικοι προτάσσονται εντός του ιδίου πίνακα 
προσόντων, των λοιπών υποψηφίων ανεξάρτητα από 
το σύνολο των μονάδων που συγκεντρώνουν, υπό την 
προϋπόθεση ότι έχουν τουλάχιστον τα απαραίτητα τυ¬ 
πικά προσόντα της παρούσας και κατατάσσονται κατά 
φθίνουσα σειρά συνολικής βαθμολογίας. 

(8) Μεταξύ ισοβαθμούντων υποψηφίων προηγείται ο 
υποψήφιος που έχει περισσότερες μονάδες στο πρώτο 
κριτήριο (τίτλος σπουδών) και αν αυτές συμπίπτουν στο 
δεύτερο κριτήριο και ούτω καθεξής. Αν εξαντληθούν όλα 
τα κριτήρια χωρίς να καταστεί δυνατός ο καθορισμός της 
σειράς μεταξύ των ισοβαθμούντων, προηγείται αυτός 
που έχει το νεότερο τίτλο σπουδών (ή και ειδικότητας 
για το ιατρικό προσωπικό) με βάση το έτος απόκτησής 
του και αν αυτός συμπίπτει προηγείται ο νεότερος στην 
ηλικία με βάση την ημερομηνία γέννησής του ενώ αν 
εξαντληθούν όλα τα παραπάνω κριτήρια, η μεταξύ τους 
σειρά καθορίζεται για τους υποψηφίουςτης Πανεπιστη¬ 
μιακής (Π.Ε.), Τεχνολογικής (Τ.Ε.) και Δευτεροβάθμιας 
(Δ.Ε.) Εκπαίδευσης σε δημόσια κλήρωση από τον Διοικη¬ 
τή της οικείας Υ.Πε. η οποία διενεργείται πριν την εξέταση 
των προσκομιζομένων υπ' αυτών δικαιολογητικών. 

(9) Οι τίτλοι σπουδών καθώς και οι τίτλοι ειδικότητας 
(προκειμένου για υποψήφιος ιατρούς) της αλλοδαπής 
δε θα γίνονται δεκτοί εάν δεν είναι αρμοδίως αναγνω¬ 
ρισμένοι. 

(10) Οι υποψήφιοι που είναι πολύτεκνοι ορίζονται σύμ¬ 
φωνα με τα διαλαμβανόμενα στην παρ.1 του άρθρου 6 
του ν. 3454/2006 (ΦΕΚ 75 Α'). Η ύπαρξη τριών τέκνων 
ορίζεται σύμφωνα με τα διαλαμβανόμενα στο άρθρου 
3, παρ.1 του ν. 3454/2006. Για την απόδειξη των παρα¬ 
πάνω πρέπει να υποβληθούν όλα τα κατά περίπτωση 
πρόσφατα δικαιολογητικά, τα οποία πρέπει να έχουν 
εκδοθεί εντός του τελευταίου τριμήνου (3μηνου). 

(11) Για τους υποψηφίους με αναπηρία, ποσοστού εξή¬ 
ντα επτά τοις εκατό (67%) και άνω, που τυγχάνουν και 
κηδεμόνες ανηλίκου, με ποσοστό αναπηρίας εξήντα επτά 
τοις εκατό (67%) και άνω, η μοριοδότηση ισχύει σωρευ- 
τικά και οι μονάδες αθροίζονται. Σε κάθε περίπτωση, ο 
υποψήφιος οφείλει να προσκομίσει σχετική πιστοποίηση 
του ποσοστού αναπηρίας από το ΚΕΠΑ (ν. 3863/2010, 
ΦΕΚ 115 Α') για κάθε μία εκ των περιπτώσεων που επι¬ 
καλείται. Κατ' εξαίρεση όταν οι υποψήφιοι πάσχουν από 
νοητική στέρηση ή αυτισμό ή κώφωση, απαιτείται ποσο¬ 
στό αναπηρίας τουλάχιστον πενήντα τοις εκατό (50%). Η 
άσκηση του δικαιώματος από ένα μέλος της οικογένειας 
αυτομάτως αποκλείει τα υπόλοιπα μέλη της οικογένειας. 

(12) Αν ο υποψήφιος είναι άνδρας, θα πρέπει υποχρε¬ 
ωτικά να έχει εκπληρώσει τις στρατιωτικές του υποχρε¬ 
ώσεις ή να έχει νόμιμα απαλλαγεί αυτών. Προς απόδει¬ 
ξη της εκπλήρωσης ή της νόμιμης απαλλαγής του θα 

πρέπει είτε με την υποβολή της ηλεκτρονικής αίτησης 
και δικαιολογητικών να επιλέγει το αντίστοιχο τετρα- 
γωνίδιο-πεδίο. 

(13) Οι προϋποθέσεις όλων των υπαρχόντων, ανα- 
φερομένων και υποβαλλομένων προσόντων από τους 
υποψηφίους θα πρέπει να συντρέχουν κατά το χρόνο 
της λήξης προθεσμίας υποβολής των αιτήσεων, λαμβα- 
νομένου δε ιδιαιτέρως υπόψη ότι ο εκάστοτε υποψήφιος 
μαζί με την υποβολή της αίτησής του, υπογράφει για 
την ορθότητα των υποβληθέντων και επικαλουμένων 
υπ' αυτόν στοιχείων. 

Άρθρο έκτο: ΥΠΟΒΟΛΗ ΑΙΤΗΣΕΩΝ 

Οι υποψήφιοι, οι οποίοι κατέχουν τα υποχρεωτικά και 
μη προσόντα της σχετικής προκήρυξης-πρόσκλησης εκ¬ 
δήλωσης ενδιαφέροντος, όπως αυτά αναγράφονται στην 
παρούσα, οφείλουν να συμπληρώσουν και να υποβά¬ 
λουν αίτηση συμμετοχής στο Υπουργείο Υγείας, αποκλει¬ 
στικά μέσω του διαδικτυακού τόπου που θα οριστεί στην 
προκήρυξη-πρόσκληση εκδήλωσης ενδιαφέροντος. 

Η ηλεκτρονική αίτηση συμπληρώνεται και υποβάλ¬ 
λεται σύμφωνα με τις οδηγίες και τα προαπαιτούμενα 
που ορίζονται στην προκήρυξη-πρόσκληση εκδήλωσης 
ενδιαφέροντος και στον αμέσως προαναφερθέντα δια¬ 
δικτυακό τόπο. Επισημαίνεται ότι η ευθύνη της σωστής 
συμπλήρωσης της ηλεκτρονικής αίτησης ανήκει απο¬ 
κλειστικά στον υποψήφιο. Δεδομένου ότι η επεξεργασία 
των αιτήσεων γίνεται ηλεκτρονικά, οι υποψήφιοι υπο- 
χρεούνται να συμπληρώσουν τα οικεία τετραγωνίδια 
και πεδία των ηλεκτρονικών αιτήσεων, καθώς και τους 
κωδικούς, που αναφέρονται σε αντίστοιχα προσόντα 
ή κριτήρια ή ιδιότητες που απαιτούνται και διαθέτουν. 
Παράλληλα, η ηλεκτρονική αίτηση παρέχεται σε εκτυ- 
πώσιμη μορφή, η οποία αναγράφει και τον αύξοντα 
αριθμό αίτησης. Εάν κατά τη διαδικασία και το χρόνο 
συμπλήρωσης της αίτησης δε συμπληρωθούν - επιλε- 
γούν τα κατάλληλα τετραγωνίδια - πεδία, τότε η αίτηση 
δε λαμβάνεται υπόψη, δεν καταχωρείται και θεωρείται 
ως μη υποβληθείσα. 

Η αίτηση επέχειθέση υπεύθυνηςδήλωσηςτου άρθρου 
8 του ν. 1599/1986 και η ανακρίβεια των δηλούμενων 
στοιχείων επισύρει τις προβλεπόμενες ποινικές και δι¬ 
οικητικές κυρώσεις. 

Η είσοδος στη δικτυακή πύλη υποβολής της ηλεκτρο¬ 
νικής αίτησης γίνεται κατόπιν πιστοποίησης από τη Γε¬ 
νική Γραμματεία Πληροφοριακών Συστημάτων (Γ.Γ.Π.Σ.) 
μέσω του κόμβου της Ανεξάρτητης Αρχής Δημοσίων 
Εσόδων (Α.Α.Δ.Ε.). 

Τα απαραίτητα, κατά περίπτωση, δικαιολογητικά, με 
τα οποία αποδεικνύονται τα προσόντα, κριτήρια ή οι 
ιδιότητες που επικαλούνται οι υποψήφιοι με την αίτηση 
συμμετοχής τους, μαζί με εκτυπωμένη και υπογεγραμ¬ 
μένη την τελική εξατομικευμένη φόρμα που θα προκύ¬ 
πτει από την ηλεκτρονική υποβολή συμμετοχής τους, η 
οποία θα αναγράφει τον αύξοντα αριθμό αίτησης που 
είχε αυτόματα δοθεί, αποστέλλονται ταχυδρομικά με 
συστημένη επιστολή σε αποκλειστική προθεσμία που 
ορίζεται στην εκάστοτε προκήρυξη-πρόσκληση εκδή¬ 
λωσης ενδιαφέροντος ή υποβάλλονται εντός της ίδιας 


προθεσμίας, στην εκάστοτε Υγειονομική Περιφέρεια 
(Υ.Πε.), στην οποία ανήκει η Τ.ΟΜ.Υ. πρόσληψης, μετά 
την κατάταξή τους στους πίνακες προσληπτέων. 

Εάν οι υποψήφιοι δεν προσκομίσουν ως ανωτέρω, τα 
απαραίτητα, κατά περίπτωση, δικαιολογητικά, τότε δεν 
λαμβάνονται υπόψη τα προσόντα ή τα κριτήρια ή οι ιδι¬ 
ότητες που δηλώνουν με την αίτηση συμμετοχής τους 
στη διαδικασία, διαγράφονται από τον πίνακα κατάταξης 
και καλείται για έλεγχο δικαιολογητικών και πρόσληψη 
ο αμέσως επόμενος στη σειρά κατάταξης. 

Άρθρο έβδομο: 

ΔΙΑΔΙΚΑΣΙΑ ΕΠΙΛΟΓΗΣ - ΕΝΣΤΑΣΕΙΣ 

Οι πίνακες κατάταξης συντάσσονται ηλεκτρονικά και 
δημοσιεύονται, ανά κατηγορία, κλάδο, ειδικότητα και γε¬ 
ωγραφική κατανομή με βάση τα στοιχεία που υπευθύνως 
δηλώνουν οι υποψήφιοι στην αίτηση, στο διαδικτυακό 
τόπο του Υπουργείου Υγείας, και των Δ.Υ.Πε. 

Η διαδικασία επιλογής πραγματοποιείται σε δύο 
στάδια ανά αρμόδια Δ.Υ.Πε. Κατά το πρώτο στάδιο θα 
πραγματοποιηθεί ο έλεγχος των δικαιολογητικών των 
υποψηφίων, δυνάμει της κατάταξης των ως άνω πινάκων, 
σε ποσοστό τουλάχιστον σαράντα τοις εκατό (40%) επί 
του συνόλου των προς κάλυψη θέσεων ως ακολούθως: 

Το αρμόδιο τμήμα της κάθε Υγειονομικής Περιφέρει¬ 
ας ελέγχει τα, ψηφιακά και φυσικά, υποβληθέντα, από 
τους υπό πρόσληψη, δικαιολογητικά και καταρτίζει 
προσωρινούς πίνακες προσληπτέων και απορριπτέων 
οι οποίοι επίσης δημοσιεύονται στο διαδικτυακό τόπο 
του Υπουργείου Υγείας, και των Δ.Υ.Πε. Σε περίπτωση 
που διαπιστωθεί ότι τα δηλωθέντα υποχρεωτικά και μη 
προσόντα πρόσληψης δεν αποδεικνύονται με βάση τα 
δικαιολογητικά που προσκομίζονται ή εάν τα δικαιολο- 
γητικά δεν προσκομισθούν ή δεν υπήρχαν κατά την τε¬ 
λευταία ημέρα υποβολήςτων ηλεκτρονικών αιτήσεων ή 
πάσχουν από ακυρότητα, ο υποψήφιος εγγράφεται στον 
ξεχωριστό πίνακα απορριπτέων και αποβάλλεται από 
τη διαδικασία πρόσληψης. Κατά περίπτωση και όπου 
αναλογούν επισύρονται στον εκάστοτε υποψήφιο οι 
προβλεπόμενες κατά νόμο κυρώσεις. 

Κατά των ανωτέρω προσωρινών πινάκων προσληπτέ¬ 
ων δύναται να ασκηθεί ένσταση μέσα σε αποκλειστική 
προθεσμία δέκα (10) ημερών που αρχίζει από την επό¬ 
μενη της ημερομηνίας δημοσίευσης - ανάρτησής τους 
στο διαδικτυακό τόπο του Υπουργείου Υγείας και των 
οικείων Δ.Υ.Πε., εάν αυτή είναι ταυτόχρονη, άλλως από 
την ημέρα δημοσίευσήςτουςστο διαδικτυακό τόπο του 
Υπουργείου Υγείας. Επιπλέον, η προθεσμία αυτή ορίζε¬ 
ται και αναφέρεται ρητώς τόσο στην προκήρυξη όσο 
και στην οικεία καταχώριση των προσωρινών πινάκων 
προσληπτέων στο διαδικτυακό τόπο του Υπουργείου 
Υγείας και των Δ.Υ.Πε. Η άσκηση της ενστάσεως γίνεται 
ηλεκτρονικά στο διαδικτυακό τόπο όπου καταχωρίστηκε 
η αρχική αίτηση σε ειδικό πεδίο ένστασης. 

Η αρμόδια Δ.Υ.Πε. εξετάζει τις υποβληθείσες ενστά¬ 
σεις και ελέγχει τη νομιμότητα των προσωρινών πινάκων 
προσληπτέων και απορριπτέων. Η εξέταση των ενστά¬ 
σεων διενεργείται από τριμελή επιτροπή που συγκροτεί- 




21786 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'2162/23.06.2017 


ται με απόφαση του Διοικητή της οικείας Υγειονομικής 
Περιφέρειας κατ' εφαρμογή της διάταξης 23 της παρα¬ 
γράφου 5 του άρθρου 3 του ν. 3329/2005 όπως ισχύει 
και αποτελείται από τον Πρόεδρο του Επιστημονικού 
Συμβουλίου Π.Φ.Υ., τον Προϊστάμενο της Διεύθυνσης 
Ανθρώπινου Δυναμικού και το Νομικό Σύμβουλο της 
οικείας Δ.Υ.Πε. με τους αναπληρωτές τους. Ακολούθως 
και εντός είκοσι (20) ημερών από την παρέλευση της 
προθεσμίας της άσκησης των ενστάσεων, καταρτίζονται 
και δημοσιεύονται οι οριστικοί πίνακες προσληπτέων και 
καταχωρίζονται στο διαδικτυακό τόπο του Υπουργείου 
Υγείας και των οικείων Δ.Υ.Πε.. Ακολούθως καλούνται 
από τον Διοικητή της οικείας κατά περίπτωση Υ.Πε. για 
υπογραφή σύμβασης πρόσληψης και ανάληψη καθη¬ 
κόντων με συστημένη επιστολή εντός δέκα (10) ημερο¬ 
λογιακών ημερών. 

Κατά το δεύτερο στάδιο θα πραγματοποιηθεί ο έλεγ¬ 
χος των δικαιολογητικών των υποψηφίων στο υπολει- 
πόμενο ποσοστό των προς κάλυψη θέσεων ως ανωτέρω 
αναλύθηκε, προσαυξημένο κατά είκοσι τοις εκατό (20%) 
επί του συνόλου των προκηρυχθεισών θέσεων, για την 
κάλυψη εκτάκτων αναγκών και την αποφυγή κενών 
θέσεων. Σε περίπτωση που ο συνολικός αριθμός των 
υπό πρόσληψη υποψηφίων, μετά και την ολοκλήρωση 
του δευτέρου σταδίου, υπολείπεται του συνόλου των 
προσλαμβανομένων στον οριστικό πίνακα προσληπτέ¬ 
ων, τότε για τις υπολειπόμενες θέσεις επαναλαμβάνεται 
η διαδικασία με προσαυξημένο ποσοστό κατά δέκα τοις 
εκατό (10%) επί του συνόλου των προκηρυχθεισών θέ¬ 
σεων, για την κάλυψη εκτάκτων αναγκών και την απο¬ 
φυγή κενών θέσεων, σε ένα έκτακτο τρίτο στάδιο που 
επαναλαμβάνεται έως ότου συμπληρωθεί ο αριθμός 
που απαιτείται για την κάλυψη των προκηρυχθεισών 
θέσεων. Εάν, κατά την ως άνω διαδικασία των δεύτερου 
και έκτακτου τρίτου σταδίων, παρατηρηθεί υπερβάλλων 
αριθμός υποψηφίων πλέον των προκηρυχθεισών προς 
κάλυψη θέσεων, τότε καταρτίζεται ξεχωριστός πίνακας 
επιλαχόντων και δημοσιεύεται στο διαδικτυακό τόπο του 
Υπουργείου Υγείας και των οικείων Δ.Υ.Πε. 

Σε κάθε περίπτωση εάν, εντός αποκλειστικής προ¬ 
θεσμίας δέκα (10) ημερών από την παραλαβή της συ¬ 
στημένης επιστολής, ο υποψήφιος προς πρόληψη δεν 
προσέλθει να υπογράψει τη σύμβαση πρόληψης και 
να αναλάβει καθήκοντα, τότε ο Διοικητής της οικείας 
Δ.Υ.Πε. με πράξη του τον διαγράφει από τον οριστικό 
πίνακα προσληπτέων και τον αντικαθιστά, όπου αυτό 
είναι δυνατό, ανάλογα με το στάδιο επιλογής, με επόμενο 
υποψήφιο από τους εγγεγραμμένους και διαθέσιμους 
στους καταρτισθέντες και δημοσιευμένους πίνακες προ¬ 


σληπτέων ή επιλαχόντων, κατά τη σειρά κατάταξης. Επι¬ 
πλέον, η προθεσμία αυτή ορίζεται και αναφέρεται ρητώς 
τόσο στην προκήρυξη όσο και στην οικεία καταχώριση 
των οριστικών πινάκων προσληπτέων στο διαδικτυακό 
τόπο του Υπουργείου Υγείας και των Δ.Υ.Πε. 

Άρθρο όγδοο: ΠΡΟΣΛΗΨΗ-ΛΥΣΗ ΣΥΜΒΑΣΗΣ 
Η οικεία της εκάστοτε Τ.ΟΜ.Υ., Υγειονομική Περιφέ¬ 
ρεια, σύμφωνα με τα διαλαμβανόμενα στο πρώτο εδά¬ 
φιο της περίπτωσης α της παραγράφου 4 του άρθρου 
106 του ν. 4461/2017, προσλαμβάνει το προσωπικό με 
σύμβαση εργασίας ιδιωτικού δικαίου ορισμένου χρόνου 
πλήρους και αποκλειστικής απασχόλησης διετούς διάρ¬ 
κειας, η οποία δύναται να ανανεώνεται μέχρι τη λήξη του 
προγράμματος, από την υπογραφή της σύμβασης μετά 
την κατάρτιση και δημοσίευση των οριστικών πινάκων 
προσληπτέων. Επιπλέον, σε περίπτωση οποιοσδήποτε 
ανακρίβειας των δηλούμενων στοιχείων, επισύρονται οι 
εκ του άρθρου 8 του ν. 1599/1986 προβλεπόμενες ποι¬ 
νικές και διοικητικές κυρώσεις. Οι απολυόμενοι λαμβά¬ 
νουν τις αποδοχές που προβλέπονται για την απασχόλη¬ 
σή τους έως την ημέρα της απόλυσης, μη δικαιούμενοι 
οποιοσδήποτε άλλης αποζημίωσης από την αιτία αυτή. 
Σε περίπτωση καταγγελίας σύμβασης λόγω ακυρότητάς 
της, ο καθ'ου η καταγγελία υποχρεούται να επιστρέφει 
τυχόν αποδοχές ως αχρεωστήτως καταβληθείσες, μη 
δικαιούμενος οποιοσδήποτε άλλης αποζημίωσης. 

Προσληφθέντες οι οποίοι αποχωρούν αυτοβούλως 
πριν από τη λήξη της σύμβασής τους, ή για οποιοδήποτε 
λόγο καταγγέλλεται η σύμβασή τους, αντικαθίστανται 
με άλλους από τους εγγεγραμμένους και διαθέσιμους 
στους τυχόν καταρτισθέντες και δημοσιευμένους πίνα¬ 
κες επιλαχόντων, κατά τη σειρά κατάταξής τους σε αυτόν, 
ανά οικεία Δ.Υ.Πε., άλλως επαναλαμβάνεται το ως άνω 
αναφερόμενο τρίτο έκτακτο στάδιο διαδικασία επιλογής 
πίνακα ανά κατηγορία, κλάδο, ειδικότητα και γεωγρα¬ 
φική κατανομή. Σε κάθε περίπτωση, οι υποψήφιοι που 
προσλαμβάνονται, απασχολούνται για το υπολειπόμενο, 
κατά περίπτωση, χρονικό διάστημα και μέχρι συμπλήρω¬ 
σης της εγκεκριμένης διάρκειας της σύμβασης εργασίας 
ορισμένου χρόνου της θέσης. 

Με την προκήρυξη-πρόσκληση εκδήλωσης ενδιαφέ¬ 
ροντος μπορεί να ρυθμίζεται κάθε άλλη λεπτομέρεια. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Ιουνίου 2017 

Ο Υπουργός 

